Un scandal a avut loc în cursul zilei de sâmbătă, 30 martie, pe strada Heleșteului din Alba Iulia. Este vorba despre zona industrială a orașului. Scandalul a avut loc între doi bărbați și s-a produs în zona locuințelor sociale.
Din câte se pare unul dintre ei a fost rănit cu un cuțit. În urma bătătii, unul dintre bărbați a ajuns la spital pentru îngrijiri medicale, iar altul a fost reținut de poliție pentru 24 de ore.
Cazul a fost comunicat de reprezentații IPJ Alba, în buletinul de presă din 31 martie 2024.
Potrivit IPJ Alba, la data de 30 martie 2024, polițiștii din Alba Iulia au luat măsura reținerii, pentru 24 de ore, față de un bărbat de 46 de ani, din Alba Iulia, care este cercetat sub aspectul săvârșirii infracțiunii de lovire sau alte violențe.
În seara zilei de 30 martie, în urma unor discuții contradictorii avute cu un bărbat de 35 de ani, din Alba Iulia, avute în timp ce se aflau în zona unor locuințe sociale din Alba Iulia, l-ar fi agresat pe acesta din urmă, provocându-i leziuni la o mână.
La incidentul semnalat prin 112 au intervenit jandarmii din cadrul Inspectoratului Județean de Jandarmi Alba.
Victima a fost transportată la spital și a primit îngrijiri medicale.
Persoana reținută va fi prezentată Parchetului de pe lângă Judecătoria Alba Iulia, pentru dispunerea măsurilor legale.
Urmăriți Alba24.ro și pe Google News
Dacă ți-a plăcut articolul: